Troodontidae – Wikipédia
IGM 100/972 és IGM 100/974
A Wikifajok tartalmaz Troodontidae témájú rendszertani információt.
A Wikimédia Commons tartalmaz Troodontidae témájú médiaállományokat és Troodontidae témájú kategóriát.
1.1 Agytérfogat és érzékszervek
1.2 Fogazat és táplálkozás
1.3 Tollas kültakaró
2.1 Kladogram[5]
Kis méretű, madárszerű dinoszauruszok voltak hosszú hátsó végtagokkal. Lábaikon a második ujj a dromaeosauridákhoz hasonlóan egy megnagyobbodott, sarló alakú karmot viselt, bár a troodontidák esetében ez a karom nem volt olyan mértékben görbült és hátrahajtható, mint rokonaiknál.
Agytérfogat és érzékszervekSzerkesztés
A troodontidák a többi dinoszauruszhoz képest nagy agytérfogattal rendelkeztek, amely a ma élő futómadarakéval vetekedett. A szintén nagy méretű szemgödrök előre néztek, ami arra utal, hogy a troodontidáknak jól fejlett térlátásuk lehetett. Az agykoponya és a szemgödör jellegei alapján korábban az ornithomimosauriákkal közösen a "Bullatosauria" nevű csoportba sorolták őket, bár ma már valószínűnek tűnik, hogy ez a csoportosítás érvénytelen, és a troodontidák inkább a dromaeosauridákkal álltak közelebbi rokonságban.
A troodontidák középfüle rendkívül kiterjedt üregekkel rendelkezett, és füleik a mai baglyokéhoz hasonlóan aszimmetrikusan helyezkedtek el a koponyájukon, ami arra enged következtetni, hogy a hallás fontos szerepet játszhatott a zsákmányszerzésükben.[1][2] Ezek az érzékszervi specializációk sokak szerint arra utalnak, hogy a troodontidák éjszakai életmódot folytató ragadozók lehettek.
Fogazat és táplálkozásSzerkesztés
Bár sok szakértő szerint a troodontidák ragadozó életmódot folytattak, egyes fajok fogazata arról árulkodik, hogy a család bizonyos tagjai mindenevők vagy akár növényevők is lehettek.[3] Míg a Byronosaurus tűhegyes fogai remekül megfelelhettek a kis méretű zsákmányállatok megragadására, addig például a Troodon lapos, levél alakú, és durván recézett élű fogai inkább a növényevő dinoszauruszokéra hasonlítottak (a hasonlóság annyira megtévesztő, hogy Gilmore a Troodon fogait 1924-ben a Stegoceras nevű pachycephalosauriához sorolta). A Troodon állkapcsának U-alakú ízesülése a növényevésre specializálódott leguánokéra emlékeztet.
A Jinfengopteryx elegans kövülete, tollak lenyomatával
Tollas kültakaróSzerkesztés
A család egyetlen tagja, amelynél a kültakaró maradványai is megőrződtek, a Jinfengopteryx. Felfedezése előtt a tollazatra közvetett bizonyítékot a közeli rokon dromaeosauridák és az Archaeopteryx toll-lenyomatai szolgáltattak, illetve szárnytollak jelenlétére engedett következtetni a család néhány tagjának (Mei, Sinornithoides) megkövült csontváza, melyek sok mai madár pihenő testhelyzetére emlékeztető pózban, a szárny alá dugott fejjel maradtak fenn.[4]
Kladogram[5]Szerkesztés
↑ Turner, Alan H., Pol, Diego; Clarke, Julia A.; Erickson, Gregory M.; and Norell, Mark (2007). „A basal dromaeosaurid and size evolution preceding avian flight” (pdf). Science 317, 1378-1381. o. DOI:10.1126/science.1144066.
Troodontidae a DinoData.org-on (regisztráció szükséges)
The Theropod Database - Troodontidae
Thescelosaurus! - Troodontidae
A lap eredeti címe: „https://hu.wikipedia.org/w/index.php?title=Troodontidae&oldid=20612747”
Utoljára szerkesztve 2018. november 10., 07:17-kor